Stokholm qətliamı

Stokholm qətliamı - 1513-1523-cü illərdə hakimiyyətdə olmuş Danimarka kralı II Kristian tərəfindən Stokholm şəhərinin kübar təbəqəsinə qarşı 1520-ci ilin 8-9 noyabr tarixlərində gercəkləşdirilmiş qətliam. Danimarkanın nəzarətində olan İsveçin, Kamar Birliyindən ayrılması müharibəyə səbəb olmuşdur. Kalmar Birliyinə qarşı olan kral naibi Sten Sture Danimarka tərəfdarı olan din xadimi Qustav Trolu həbs etdirir. Hadisədən sonra kral II Kristian Roma papasının dəstəyinə arxalanaraq İsveçə hücum edir və oranı işğal edir. Muzdlu əsgərlərinin hesabına işğal hərəkatına rəhbərlik edən kral isveçiləri məğlub edib Stokholm şəhərinə daxil olur. 1520-ci ilin 8-9 noyabr tarixlərində krala qarşı təxribatlar törətməkdə günahlandırılan 80 nəfərə yaxın İsveç ziyalısı edam edilir. Edamların ardından ölkənin digər bölgələrində və Finlandiyada da oxşar edamlar gercəkləşdirilir.

Kateqoriya:İsveç tarixi
Kateqoriya:Danimarka tarixi
Kateqoriya:1520-ci illərdə Avropa
Kateqoriya:Qətliamlar
Kateqoriya:Siyasi və mədəni təmizləmə